ກົມໃຫຍ່ອຸຕຸນິຍົມອຸທົກກະສາດ ຫວຽດນາມ ຫາກໍ່ລົງນາມບົດບັດທຶກຊ່ວຍຈຳກ່ຽວກັບການ່ຮວມມືກັບອົງການອຸຕຸນິຍົມໂລກ (WMO) ໃນການຍົກສູງຄວາມສາມາດໃນການກ່າວເຕືອນພາຍຸນ້ຳຖ້ວມ, ດິນເຊາະເຈື່ອນເພື່ອແນໃສ່ຫຼຸດຜ່ອນຜົນເສຍຫາຍທີ່ເກີດຍ້ອນຝົນຕົກນ້ຳຖ້ວມ. ຜ່ານນັ້ນ ຫວຽດນາມ ຈະແມ່ນໃຈກາງພາກພື້ນ ຂອງລະບົບໜູນຊ່ວຍການກ່າວເຕືອນພາຍຸນ້ຳຖ້ວມຢູ່ເຂດອາຊີຕາເວັນອອກສ່ຽງໃຕ້.
ອາທິດຜ່ານມາ, ຢູ່ເຊີແນວປະເທດສະວິດ ໄດ້ດຳເນີນພິທີລົງນາມບົດບັດທຶກຊ່ວຍຈຳການຮ່ວມມືລະຫວ່າງອົງການອຸຕຸນິຍົມໂລກ ແລະ ກົມໃຫຍ່ອຸຕຸນິຍົມອຸທົກກະສາດ ຫວຽດນາມ, ກະຊວງຊັບພະຍາກອນທຳມະຊາດ ແລະ ສິ່ງແວດລ້ອມ ໃຫ້ແກ່ໃຈກາງພາກພື້ນ ຂອງລະບົບໜູນຊ່ວຍການກ່າວເຕືອນນ້ຳຖ້ວມພາຍຸ ຢູ່ພາກພື້ນ ອາຊີຕາເວັນອອກສ່ຽງໃຕ້ (SeAFFGS).
ກ່ອນໜ້ານັ້ນ, ກອງປະຊຸມໃຫຍ່ອົງການອຸຕຸນິຍົມໂລກ ຄັ້ງທີ 15 ໄດ້ຜ່ານມະຕິເລກທີ 21 ກ່ຽວກັບການສ້າງຄວາມສາມາດຂອງສູນອຸຕຸນິຍົມອຸທົກກະສາດແຫ່ງຊາດ, ໃນນັ້ນມີການປະຕິບັດລະບົບຊ່ວຍເຫຼືອເຕືອນໄພນ້ຳຖ້ວມດ້ວຍໂຄງການປົກຄຸມທົ່ວໂລກ.
ເດືອນພະຈິກ 2017, ກອງປະຊຸມວາງແຜນເບື້ອງຕົ້ນຂອງລະບົບເຕືອນໄພນ້ຳຖ້ວມເຂດອາຊີຕາເວັນອອກສ່ຽງໃຕ້ (SeAFFGS) ໄດ້ຈັດຂຶ້ນຢູ່ຮ່າໂນ້ຍ, ໂດຍມີຜູ້ຕາງໜ້າອົງການອຸຕຸນິຍົມອຸທົກກະສາດຂອງບັນດາປະເທດຄື: ກຳປູເຈຍ, ລາວ, ໄທ ແລະ ຫວຽດນາມ.
ບັນດາຜູ້ເຂົ້າຮ່ວມລ້ວນແຕ່ສະໜັບສະໜູນຂໍ້ສະເໜີໃຫ້ ຫວຽດນາມ ກາຍເປັນສູນກາງພາກພື້ນຂອງໂຄງການ SeaFFGS, ມີບົດບາດສຳຄັນໃນການເຄື່ອນໄຫວລວມຂອງໂຄງການ ເພາະວ່າໂຄງການດັ່ງກ່າວອະນຸຍາດໃຫ້ສູນອຸຕຸນິຍົມອຸທົກກະສາດແຫ່ງຊາດ ເຂົ້າຮ່ວມໃນການສະໜອງການພະຍາກອນ ແລະ ເຕືອນໄພອັນຕະລາຍຈາກອຸທົກກະສາດຢ່າງທັນການ ແລະ ຊັດເຈນກ່ຽວກັບໄພພິບັດອຸຕຸນິຍົມອຸທົກກະສາດ, ໂດຍສະເພາະນໍ້າຖ້ວມ.
ຕໍ່ກັບບັນຫາຮີບດ່ວນນີ້, ທ່ານເລຂາທິການໃຫຍ່ອົງການອຸຕຸນິຍົມໂລກ, ທ່ານ Peteri Taalas ໄດ້ເຊື້ອເຊີນທ່ານສາດສະດາຈານ ເຈິ່ນຮົ່ງທ໊າຍ, ຫົວໜ້າກົມອຸຕຸນິຍົມ ແລະ ອຸທົກກະສາດ ເປັນຜູ້ຕາງໜ້າຖາວອນຂອງຫວຽດນາມ ປະຈຳອົງການອຸຕຸນິຍົມໂລກ, ຮອງປະທານສະມາຄົມອຸຕຸນິຍົມວິທະຍາອາຊີ - ປາຊີຟິກ ພ້ອມກັບຜູ້ຊ່ຽວຊານຂອງອົງການອຸຕຸນິຍົມ ແລະ ອຸທົກກະສາດຫວຽດນາມ ໄປສຳນັກງານໃຫຍ່ອົງການອຸຕຸນິຍົມໂລກ ຢູ່ນະຄອນ Geneva ເພື່ອເຂົ້າຮ່ວມພິທີລົງນາມໃນບົດບັນທຶກຊ່ວຍຈຳມອບໝາຍໃຫ້ ກົມອຸຕຸນິຍົມ ແລະ ອຸທົກກະສາດ ຫວຽດນາມ ເປັນສູນພາກພື້ນ SeAFFGS.
ບົດບັນທຶກຄວາມເຂົ້າໃຈ ໄດ້ສ້າງຂອບເຂດທີ່ບັນດາຝ່າຍຈະປະຕິບັດວຽກງານ ແລະ ຮ່ວມມືໃນໂຄງການ SeaFFGS ທີ່ກ່ຽວຂ້ອງເຖິງການສະໜອງຜະລິດຕະພັນພະຍາກອນພາກພື້ນ ໂດຍກົມອຸຕຸນິຍົມ ແລະ ອຸທົກກະສາດ ຫວຽດນາມ ສຳລັບສູນກາງພາກພື້ນ SeaFFGS.
ບຸນຄົງ